**Likumprojekta**

**“Grozījumi likumā “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ņemot vērā visā valsts teritorijā izsludinātās ārkārtējās situācijas (Ministru kabineta 2020. gada 12. marta rīkojums Nr. 103 “Par ārkārtējās situācijas izsludināšanu”) attīstību, kā arī ar to saistīto prognozējamo iespaidu uz valsts ekonomiku, likumprojekts paredz izdarīt grozījumus likumā “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību”(turpmāk – likumprojekts), kas paredz pasākumus pandēmijas seku pārvarēšanai tajā ietverot papildu nodokļu pasākumus, kā arī termiņa pagarinājumu sociālo uzņēmumu un sabiedriskā labuma organizāciju gada darbības pārskatu iesniegšanai (līdz 2020. gada 31. jūlijam), tāpat arī termiņa pagarinājumu Latvijas Stabilitātes programmas 2020.-2023.gadam sagatavošanai un iesniegšanai (līdz 2020. gada 30. aprīlim). Vienlaikus, likumprojektā noteikts, ka pašvaldības, kas ir kapitāldaļu turētājas, ir tiesīgas saņemt valsts budžeta aizdevumus kapitālsabiedrību pamatkapitāla palielināšanai. Ministru kabineta 2020. gada 7.aprīļa sēdē tika uzdots izstrādāt speciālo regulējumu publiskas personas mantas nodošanai bezatlīdzības lietošanā un īpašumā epidemioloģiskās drošības pasākumos iesaistītās institūcijām. Šādas normas ir iekļautas likumprojektā. Papildus ar šo likumprojektu tiek plānots nodibināt alternatīvo ieguldījumu fondu, kura pārvaldnieks ir akciju sabiedrība “Attīstības finanšu institūcija Altum”, kas ir tiesīga uzsākt reģistrēta alternatīvo ieguldījumu fondu pārvaldnieka darbību ar šā panta spēkā stāšanos. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Finanšu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā visā valsts teritorijā izsludināto ārkārtējo situāciju (Ministru kabineta 2020. gada 12. marta rīkojums Nr. 103 “Par ārkārtas situācijas izsludināšanu”), kā arī ar to saistīto prognozējamo iespaidu uz valsts ekonomiku, likumprojekts paredz papildu pasākumus Covid-19 seku pārvarēšanai.Neskaidrība par Covid-19 ietekmi uz tautsaimniecību ir ārkārtīgi liela, un ietekme uz ekonomiku ir ļoti atkarīga no vīrusa izplatības ilguma, jo nav skaidrs, cik ilgi un plaši tas turpinās izplatīties un kādi ierobežojošie pasākumi tiks ieviesti. Likumprojekts paredz nodokļu pasākumu uzņēmumu ienākuma nodokļa normu piemērošanai ziedojumiem, lai atvieglotu dažādu sociālo grupu un uzņēmumu, kas iesaistīti COVID-19 seku pārvarēšanā, ziedojumu piesaisti, ziedotājām neradot nodokļu slogu. Likumprojekts paredz arī pagarināt sociālo uzņēmumu gada darbības pārskatu un sabiedriskā labuma organizāciju iepriekšējā gada darbības pārskatu iesniegšanas termiņu (līdz 2020.gada 31.jūlijam). Likumprojekts paredz pagarināt Likuma par budžetu un finanšu vadību (turpmāk - LBFV) 28.pantā noteikto termiņu no 15. aprīļa uz 30. aprīli specifiski Latvijas Stabilitātes programmas 2020.-2023. gadam sagatavošanai un iesniegšanai.Likumprojekts paredz, ka izpildoties noteiktiem kritērijiem, pašvaldības kā kapitāldaļu turētājas var atbalstīt savas krīzes skartās kapitālsabiedrības, mazinot Covid -19 krīzes radītās sekas, saņemot no valsts budžeta aizdevumus un novirzot tos minēto kapitālsabiedrību pamatkapitāla palielināšanai. *Uzņēmumu ienākuma nodokļa režīms, veicot publiskas labdarības darbības (UIN)*Uzņēmumu ienākuma nodokļa likuma 4. panta otrās daļas 2. punkts nosaka, ka nodokļa maksātāja izdevumi, kas nav saistīti ar saimniecisko darbību ir ar uzņēmumu ienākuma nodokli apliekams objekts. Ārkārtējā situācijā, uzņēmumi iesaistās sociālā atbalsta sniegšanā noteiktām ārkārtējās situācijas ietekmētajām grupām (piemēram, datoru un citu viedierīču nodrošināšana skolām (skolniekiem, kam jānodrošina attālinātā apmācība), dezinfekcijas līdzekļu nodošana medicīnas iestādēm, kafijas nodrošināšana mediķiem, pusdienu nodrošināšana medicīnas personālam). Uzņēmumiem, kas sniedz šādu atbalstu minētie izdevumi (izņemot, ja atbalsts tiek virzīts sabiedriskā labuma organizācijām vai valsts vai pašvaldības institūcijām ar ziedošanas līgumu) ir ar saimniecisko darbību nesaistīti izdevumi, kas palielina uzņēmumu apliekamo ienākumu. Lai neradītu papildus nodokļu slogu uzņēmumiem, kas aktīvi sniedz atbalstu ārkārtējās situācijas ietekmētajām grupām, tiek noteikts, ka uzņēmumu publiska labdarība, kas sniegta kādam citam uzņēmumam (tālāk arī fiziskai personai) vai institūcijai, kas valsts interesēs nodrošina atbalstu noteiktām sociālām grupām ārkārtējās situācijā (neatkarīgi no uzņēmuma peļņas rādītājiem), tiek atzītas par uzņēmuma saimnieciskās darbības izmaksām.Norma nosaka, ka ar uzņēmumu ienākuma nodokli apliekamajā bāzē laikposmā no dienas, kad izsludināta ārkārtējās situācija saistībā ar COVID-19 izplatību līdz 2020. gada 31. decembrim neiekļauj izdevumus (dāvinājumus), ko veic uzņēmumi, kas iesaistās sociālā atbalsta sniegšanā noteiktām ārkārtējās situācijas ietekmētajām grupām vai uzņēmumiem vai biedrībām, kas nodarbojas noteiktās jomās, ja sabiedrībai ir publiski darīts zināms (piemēram, informācija par atbalstu izskanējusi publiskās radio vai televīzijas pārraidēs, izvietota uzņēmuma interneta māja lapā) atbalsta modelis un dāvinājuma saņēmējs nav ar nodokļu maksātāju saistīta persona un informācija par dāvinājuma saņēmēju un atbalsta summu tiek iesniegta Valsts ieņēmumu dienestā kopā ar pārskata gada pēdējā mēneša deklarāciju. Piemērojot uzņēmumu ienākuma nodokļa normas ar ārkārtējās situācijas ietekmētajām grupām saprot noteiktas iedzīvotāju grupas, kuras nodokļu maksātājs ekonomiski pamatojot ir nolēmis atbalstīt un, kurām krīzes situācijā sniegtais atbalsts ir valstiski nozīmīgs, piemēram, atbalsts medicīnas darbiniekiem, skolēniem, pensionāriem u.tml. Tomēr minētais neietver atbalsta sniegšanu paša nodokļu maksātāja darbiniekiem.*Par atteikuma piešķirt dīkstāves pabalstu apstrīdēšanu*Administratīvā procesa likuma (turpmāk – APL) 28.panta pirmajā daļā noteikts, ka par trešo personu administratīvajā procesā var būt privātpersona, kuras tiesības vai tiesiskās intereses attiecīgais administratīvais akts var ierobežot vai kuru var skart tiesas spriedums lietā. Saskaņā ar APL 76.panta pirmo daļu administratīvo aktu var apstrīdēt adresāts, trešā persona, šā likuma 29.pantā minētais tiesību subjekts, kā arī privātpersona, kuras tiesības vai tiesiskās intereses attiecīgais administratīvais akts ierobežo un kura administratīvajā procesā nav bijusi pieaicināta kā trešā persona.Ar Valsts ieņēmumu dienesta lēmumu par dīkstāves pabalsta nepiešķišanu darba devējam var tikt aizskartas attiecīgo darba devēja darbinieku tiesiskās intereses, kuras saskaņā ar APL regulējumu var lūgt piešķir tiem trešās personas statusu un apstrīdēt VID atteikumu piešķirt dīkstāves pabalstu darba devējam. Kritēriji dīkstāves pabalstam noteikti Ministru kabineta 2020.gasda 26.marta noteikumos Nr.165 “Noteikumi par Covid-19 izraisītās krīzes skartiem darba devējiem, kuri kvalificējas dīkstāves pabalstam un nokavēto nodokļu maksājumu samaksas sadalei termiņos vai atlikšanai uz laiku līdz trim gadiem” (turpmāk – MK noteikumi Nr.165) 3.punktā, saskaņā ar kuru dīkstāves pabalstam un nokavēto nodokļu maksājumu samaksas sadalei termiņos vai atlikšanai uz laiku līdz trim gadiem ir tiesīgi pieteikties krīzes skartie darba devēji un krīzes skartie nodokļu maksātāji:3.1. kuru ieņēmumi no saimnieciskās darbības 2020. gada martā vai aprīlī, salīdzinot ar 2019. gada attiecīgo mēnesi, sakarā ar Covid-19 izplatību ir samazinājušies vismaz par 30 procentiem;3.2. kuru ieņēmumino saimnieciskās darbības 2020. gada martā vai aprīlī, salīdzinot ar 2019. gada attiecīgo mēnesi, sakarā ar Covid-19 izplatību ir samazinājušies par 20 procentiem, un tie atbilst vismaz vienam no šādiem kritērijiem:3.2.1. krīzes skartā darba devēja eksporta apjoms 2019. gadā veido 10 % no kopējā apgrozījuma vai ir ne mazāks kā 500 000 euro;3.2.2. krīzes skartā darba devēja izmaksātā mēneša vidējā bruto darba samaksa 2019. gadā ir ne mazāka kā 800 euro;3.2.3. ilgtermiņa ieguldījumi pamatlīdzekļos 2019. gada 31. decembrī ir vismaz 500 000 euro.Savukārt kritēriji, kad dīkstāves pabalstu nepiešķir, noteikti MK noteikumu 165 12.punktā.  Tādējādi MK noteikumu Nr.165 3. un 12.punktā noteikti kritēriji darba devējam, kuru izpilde vai neizpilde atkarīga no darba devēja saimnieciskās darbības, ekonomiskajiem rādītājiem un nodokļu disciplīnas, nevis no darba ņēmēja. Noteikumu Nr.165 3. un 8.punktā ir ietverti attiecībā pret darba ņēmēju objektīvi kritēriji, kurus darba ņēmējs, iesniedzot apstrīdēšanas iesniegumu, nevar ne pamatot, ne ietekmēt.  Lai mazinātu iestādes administratīvo slogu, izvairītos no nepamatotiem vai formāliem darba ņēmēju apstrīdēšanas iesniegumiem, izvairītos no riska viena administratīvā procesa sadrumstalošanai vairākos administratīvajos procesos par vienu un to pašu lēmumu, likuma "Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību" 14.pantu nepieciešams papildināt ar regulējumu, ka atteikumu piešķirt dīkstāves pabalstu var apstrīdēt vienīgi administratīvā akta adresāts (darba devējs, pašnodarbinātā persona).Latvijas Republikas Satversmes 91.panta pirmais teikums nosaka: “Visi cilvēki Latvijā ir vienlīdzīgi likuma un tiesas priekšā.” Satversmes 91.panta pirmajā teikumā ir ietverts vienlīdzības princips, kas garantē vienotas tiesiskās kārtības pastāvēšanu. Tā uzdevums ir nodrošināt normatīvo aktu aptverošu iedarbību uz visām personām un to piemērošanu bez jebkādām privilēģijām (sk., piemēram, Satversmes tiesas 2005.gada 14.septembra sprieduma lietā Nr.2005-02-0106 9.1.punktu). Satversmes tiesa, konkretizējot Satversmes 91.pantu, ir atzinusi, ka vienlīdzības princips liedz valsts institūcijām izdot tādas normas, kas bez saprātīga pamata pieļauj atšķirīgu attieksmi pret personām, kuras atrodas vienādos un pēc noteiktiem kritērijiem salīdzināmos apstākļos. Vienlīdzības princips pieļauj un pat prasa atšķirīgu attieksmi pret personām, kas atrodas atšķirīgos apstākļos, kā arī pieļauj atšķirīgu attieksmi pret personām, kas atrodas vienādos apstākļos, ja tam ir objektīvs un saprātīgs pamats (sk., piemēram, Satversmes tiesas 2017.gada 11.oktobra sprieduma lietā Nr.2017-10-01 18.punktu). Atšķirīgai attieksmei nav objektīva un saprātīga pamata, ja tai nav leģitīma mērķa vai ja nav samērīgas attiecības starp izraudzītajiem līdzekļiem un nospraustajiem mērķiem (sk., piemēram, Satversmes tiesas 2018.gada 29.jūnija sprieduma lietā Nr.2017-25-01 25.punktu).Tādēļ, lai izvērtētu, vai apstrīdētā norma atbilst Satversmes 91.panta pirmajā teikumā ietvertajam vienlīdzības principam, Satversmes tiesai jānoskaidro:1)vai un kuras personas (personu grupas) atrodas vienādos un pēc noteiktiem kritērijiem salīdzināmos apstākļos;2)vai apstrīdētā norma paredz vienādu vai atšķirīgu attieksmi pret šīm personām (personu grupām);3)vai šāda attieksme ir noteikta ar normatīvajos aktos paredzētā kārtībā pieņemtu tiesību normu;4)vai šādai attieksmei ir objektīvs un saprātīgs pamats, proti, vai tai ir leģitīms mērķis un vai ir ievērots samērīguma princips (sk. Satversmes tiesas 2018.gada 29.jūnija sprieduma lietā Nr.2017-28-0306 11.punktu un 2018.gada 18.oktobra sprieduma lietā Nr.2017-35-03 9.punktu)Sākotnēji nepieciešams konstatēt, vai pastāv personas (personu grupas), kas atrodas vienādos un pēc noteiktiem kritērijiem salīdzināmos apstākļos (sk., piemēram, Satversmes tiesas 2008.gada 29.decembra sprieduma lietā Nr.2008-37-03 7.punktu).Vērtējot, vai vienlīdzīgas attieksmes princips tiek ievērots, noteicošais ir tas, vai vairākas personas vieno kopīga un būtiska tām piemītoša pazīme (sk. Satversmes tiesas 2015.gada 23.novembra sprieduma lietā Nr.2015-10-01 17.punktu).Vienādos un pēc noteiktiem kritērijiem salīdzināmos apstākļos atrodas visi krīzes skartie darba devēji – VID lēmuma adresāti, kuri ir tiesīgi iesniegt iesniegumu VID par dīkstāves pabalsta piešķiršanu saviem dīkstāvē esošajiem darba ņēmējiem. Ņemot vērā, ka pienākums maksāt darba līgumā nolīgto darba samaksu vai izpildīt Darba likumā noteikto dīkstāves iestāšanās gadījumā gulstas uz darba devēju, tad krīzes skarto darba devēju darba ņēmēji normatīvajos aktos noteikto pienākumu apjoma un satura ziņā nav salīdzināmos apstākļos ar savu darba devēju. APL regulējums administratīvā akta adresātam un trešajai personai, kuras intereses skar vai var skart administratīvais akts, piešķirtas vienādas tiesības apstrīdēt administratīvo aktu.Ņemot norādīto, ka krīzes skartie darba devēji pienākumu apjoma un satura ziņā nav vienādos vai salīdzināmos apstākļos ar to darba ņēmējiem un darba ņēmējs nevar ietekmēt tā darba devēja atbilstību vai neatbilstību Noteikumu Nr.165 3. un 12.punktā noteiktajiem kritērijiem.  Tāpat nav konstatējams, ka vienādos un pēc noteiktiem kritērijiem salīdzināmos apstākļos atrodas krīzes skartā darba devēja darba ņēmējs, kurš saskaņā ar vispārējos APL regulējumu kā trešā persona būtu tiesīga apstrīdēt VID lēmumu, kura adresāts ir viņa darba devējs, ar citām trešajām personām citos administratīvajos procesos, jo šāda tiesiskā situācija izriet no ārkārtas stāvokļa regulējuma sakarā ar Covid-19 izplatību. Līdz ar to nav konstatējams vienlīdzības principa pārkāpums tiesībās apstrīdēt VID atteikumu piešķirt dīkstāves pabalstu.Vērtējot, vai piedāvātajam regulējumam ir leģitīms mērķis un vai ir ievērots samērīguma princips, secināms. Satversmes tiesa atsevišķos gadījumos, it sevišķi vērtējot regulējumu sociālo tiesību jomā, ir atzinusi, ka likumdevēja nolūks ietaupīt valsts budžeta līdzekļus pats par sevi ir vērsts uz citu personu tiesību un sabiedrības labklājības aizsardzību, un atzinusi šādu mērķi par leģitīmu (sk., piemēram, Satversmes tiesas 2010.gada 21.aprīļa sprieduma lietā Nr.2009-86-01 12.punktu un 2014.gada 19.marta sprieduma lietā Nr.2013-13-01 14.punktu). Nepieciešamība taupīt valsts budžeta līdzekļus var attaisnot valsts atteikšanos piešķirt līdzekļus mazāk svarīgu tās funkciju veikšanai vai vispārēju taupības pasākumu ieviešanu ekonomiskās lejupslīdes apstākļos.  Normas mērķis ir ierobežot subjektu loku, kuri saskaņā ar vispārīgo APL regulējumu ir tiesīgi apstrīdēt VID lēmumu, samērot VID administratīvo slogu, jo nebūs jāizskata formāli vai nepamatoti trešo personu apstrīdēšanas iesniegumi, tāda veidā tiks taupīti gan VID personālresursi, gan budžeta līdzekļi, kas nepieciešami apstrīdēšanas iesnieguma izskatīšanai. Samērīgums ir ievērots, jo darba ņēmējs savu interešu aizsardzību var īstenot caur savu darba devēju – administratīvā akta adresātu.*Par sociālo uzņēmumu un SLO gada darbības pārskatu iesniegšanas termiņa pagarinājumu*Koronavīrusa izplatības apturēšanai Latvijā ir noteikti personu pārvietošanās un pulcēšanās ierobežojumi, kas negatīvi ietekmē uzņēmumu darbību un ekonomisko situāciju kopumā. Sakarā ar minētajiem ierobežojumiem ir apgrūtināta komercsabiedrību dalīb­nieku sapulču organizēšana, tāpēc likuma “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” 18. panta pirmajā daļā noteikts termiņa pagarinājums par 3 mēnešiem komercsabiedrību gada pārskatu iesniegšanai 2020. gadā. Tāpat ir apgrūtināta biedrību un nodibinājumu, ka arī reliģisko organizāciju biedru, dalībnieku un citu lēmējinstitūciju kopsapulču organizēšana, t.sk. arī to organizāciju, kurām ir piešķirts sabiedriskā labuma organizāciju statuss. Saskaņā ar Sociālā uzņēmuma likuma 10. pantu sociālie uzņē­mumi katru gadu līdz 1. maijam iesniedz Labklājības ministrijai iepriekšējā gada darbības pārskatus. Lai izvērtētu sociālo uzņēmumu darbību, Labklājības ministrija patstāvīgi iegūst papildu informāciju par sociālajiem uzņēmumiem no atbildīgajām valsts iestādēm, tajā skaitā sociālo uzņēmumu, kas ir sabiedrības ar ierobežotu atbildību, gada pārskatus no Uzņēmumu reģistra.Savukārt, lai nodrošinātu sabiedriskā labuma organizāciju darbības atbilstību Sabiedriskā labuma organizāciju likuma noteiktajiem nosacījumiem, sabiedriskā labuma organizācijai iepriekšēja gada darbības pārskats jāiesniedz Valsts ieņēmumu dienestā līdz 31.martam. Tā kā sociālā uzņēmuma darbības pārskatā ir iekļaujama informācija no komercsabiedrības gada pārskata un Labklājības ministrija var izvērtēt sociālā uzņēmuma darbību tikai pēc visu nepieciešamo dokumentu, tai skaitā gada pārskata iegūšanas, sociālā uzņēmuma darbības pārskata iesniegšanas termiņam ir jāsakrīt ar komercsabiedrību gada pārskatu iesniegšanas termiņu.Ņemot vērā iepriekš minēto, nepieciešams pārcelt sociālo uzņēmumu darbības pārskatu iesniegšanas termiņu 2020. gadā no 1. maija uz 31. jūliju.Analogi sabiedriskā labuma organizāciju iepriekšējā gada darbības pārskata informācija tiek vērtēta kopsakarā ar gada pārskatiem, kuriem saskaņā ar likuma “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” 18.panta otro un trešo daļu, iesniegšanas termiņš par 2019.gadu ir noteikts līdz 2020.gada 31.jūlijam.Ņemot vērā iepriekš minēto, Sabiedriska labuma organizāciju likuma 13.panta pirmajā daļā noteiktais iepriekšējā gada darbības pārskata par 2019.gadu iesniegšanas termiņš pārceļams uz 2020.gada 31.jūliju. Tādejādi tiks nodrošināts, ka Valsts ieņēmumu dienests sabiedriska labuma organizāciju uzraudzības procesu veikšanai nepieciešamo informāciju saņems vienlaikus likuma “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” 18.panta noteiktajā termiņā.*Par pašvaldību aizņēmumiem*Ārkārtējas situācijas ar mērķi ierobežot Covid-19 izplatību laikā daudzas pašvaldības kontrolētās kapitālsabiedrības darbības neatkarīgu iemeslu dēļ ir pakļautas Covid – 19 krīzes ietekmei un tām var rasties problēmas ar norēķiniem par uzturēšanas izdevumiem – atlīdzības izmaksu, ēkas komunālajiem maksājumiem. Lai pašvaldības kā kapitāldaļu turētājas varētu atbalstīt savas krīzes skartās kapitālsabiedrības, mazinot Covid -19 krīzes radītās sekas, pašvaldībām ir tiesības saņemt valsts budžeta aizdevumus minēto kapitālsabiedrību pamatkapitāla palielināšanai, ievērojot sekojošus kritērijus: 1) aizdevuma atmaksas termiņš līdz 12 mēnešiem;2) krīzes skartās kapitālsabiedrības apgrozījums ir samazinājies ne mazāk kā par 50 procentiem salīdzinājumā ar 2019. gada attiecīgo periodu; 3) pamatkapitāls tiek palielināts, lai nodrošinātu resursus krīzes skarto kapitālsabiedrību uzturēšanas izdevumiem - atlīdzības izmaksai un ēku komunālo izdevumu segšanai. 4) ieguldījums pamatkapitālā tiek aprēķināts nepārsniedzot periodu, kurā darbojas uz krīzes laiku noteiktie kapitālsabiedrības pamatdarbības ierobežojumi. Pašvaldībām likumprojekta 25.1 pantā minētajiem aizņēmumiem nav jāpiemēro likumā “Par valsts budžetu 2020.gadam” 13.panta un 56.panta noteikumi. Pašvaldību aizņēmumi tiek nodrošināti Ministru kabineta 2019.gada 10.decembra noteikumos Nr.590 “Noteikumi par pašvaldību aizņēmumiem un galvojumiem” noteiktajā kārtībā, pieprasot aizņēmumu līdzīgi kā budžeta un finanšu vadībai. Minētie valsts aizdevumi ir vienreizēji izdevumi. To nodrošināšanai būs nepieciešams palielināt likuma “Par valsts budžetu 2020.gadam” noteikto valsts budžeta aizdevumu kopējo palielinājumu, atbilstoši šā likuma 25.pantā noteiktajai valsts budžeta aizdevuma kopējā limita palielināšanas kārtībai.*Par Stabilitātes programmu*Saskaņā ar Likuma par budžetu un finanšu vadību (turpmāk - LBFV) 28. pantā noteikto, katru gadu līdz 15. aprīlim Ministru kabinets iesniedz Saeimai Latvijas Stabilitātes programmu, kas attiecīgi pēc tam tiek iesniegta Eiropas Komisijā. Šis dokuments tiek izstrādāts uz Finanšu ministrijas sagatavotā makroekonomiskā scenārija pamata, kurš savukārt gadskārtēji tiek izstrādāts februāra vidū. Ņemot vērā to, ka turpmākās ekonomiskā situācijas vērtējums par 2020. gadu un turpmākajiem gadiem kopš februāra vidus ir būtiski koriģējies dēļ Covid-19 krīzes, Finanšu ministrija Stabilitātes programmas 2020.-2023. gadam sagatavošanas vajadzībām ir nolēmusi atjaunot makroekonomiskās attīstības scenāriju, kas secīgi ietver arī fiskālā scenārija pārskatīšanu. Tas savukārt neļauj iekļauties LBFV 28.pantā noteiktajā termiņā.Tādējādi likumprojekts tiek papildināts ar normu, kas attiecīgi pagarina LBFV 28. pantā noteikto termiņu no 15. aprīļa uz 30. aprīli specifiski Latvijas Stabilitātes programmas 2020.-2023. gadam sagatavošanai un iesniegšanai. *Par OCTA polisēm un transportlīdzekļu nodokļu – TEN (transportlīdzekļa ekspluatācijas nodoklis) un UVTN (uzņēmumu vieglo transportlīdzekļu nodoklis) nomaksu transportlīdzekļu neizmantošanas gadījumos*Ņemot vērā apstākļus, ko rada ar Covid-19 izplatību saistītā ārkārtējā situācija, projekts paredz papildināt likumu ar 51.pantu, nosakot transportlīdzekļa īpašniekam tiesības pārtraukt sauszemes transportlīdzekļu īpašnieku civiltiesiskās atbildības obligātās apdrošināšanas (turpmāk – OCTA) polises darbību uz laiku, kamēr transportlīdzeklis netiek izmantots. Tādējādi OCTA polises ņēmējam nebūtu jāsedz apdrošinātāja izdevumi par līguma noslēgšanu (Sauszemes transportlīdzekļu īpašnieku civiltiesiskās atbildības obligātās apdrošināšanas likuma 10.panta piektās daļas 1.punktā minētais 5% ieturējums), savukārt apdrošinātājiem nebūtu jāveic saņemto prēmiju atmaksa. Lai izvairītos no šīs iespējas ļaunprātīgas izmantošanas, likumprojekts paredz noteikt speciālu kārtību, proti, transportlīdzekļa noņemšanu no uzskaites reģistrācijas pārtraukšanai uz laiku, nenododot numura zīmes, to veic transportlīdzekļa īpašnieks vai transportlīdzekļa reģistrācijas apliecībā norādītais turētājs iesniedzot iesniegumu Ceļu satiksmes drošības direkcijā izmantojot e-pakalpojumus. Pēc ārkārtējās situācijas beigām transportlīdzekļa reģistrācija tiek atjaunota izmantojot Ceļu satiksmes drošības direkcijas e-pakalpojumus. Lai transportlīdzekli, kura reģistrācija pārtraukta uz laiku, izmantotu ceļu satiksmē, transportlīdzekļa īpašnieks vai transportlīdzekļa reģistrācijas apliecībā norādītais turētājs iesniedz iesniegumu Ceļu satiksmes drošības direkcijā izmantojot e-pakalpojumus. Pēc iesnieguma saņemšanas Ceļu satiksmes drošības direkcija dzēš atzīmi par reģistrācijas pārtraukšanu uz laiku.Savukārt par periodu, kurā uz laiku ir pārtraukta transportlīdzekļa reģistrācija, nenododot numura zīmes, nodokļa maksātāju atbrīvo no transportlīdzekļa ekspluatācijas nodokļa un uzņēmumu vieglo transportlīdzekļu nodokļa samaksas.*Par alternatīvo ieguldījumu fonda izveidi.*Ar šo likumprojektu tiek plānots nodibināts alternatīvo ieguldījumu fondu, kura pārvaldnieks ir akciju sabiedrība “Attīstības finanšu institūcija Altum”, kas ir tiesīga uzsākt reģistrēta alternatīvo ieguldījumu fondu pārvaldnieka darbību.Ar likumprojektu valsts fondēto pensiju shēmu pārvaldniekiem tiek paredzēti divas iespējas:1. ieguldīšana alternatīvajā ieguldījumu fondā, kura pārvaldnieks ir akciju sabiedrība “Attīstības finanšu institūcija Altum”(39.-44.pants);2. iespēja pirkt parāda vērtspapīru lielāku emisiju, ja Latvijā reģistrēts mazs vai vidējs uzņēmums saistībā ar Covid-19 seku pārvarēšanu emitē parāda vērstpapīrus ar emisijas apjomu līdz diviem miljoniem euro un ar parāda vērtspapīru dzēšanas termiņu ne ilgāku par trīs gadiem (45.- 49.pants) Ar 39.un 40.pantu tiek paredzēta atļauja nodibināt alternatīvo ieguldījumu fondu, kura pārvaldnieks ir akciju sabiedrība “Attīstības finanšu institūcija Altum”, kura mēneša laikā iesniedz iesniegumu, lai atbilstoši Alternatīvo ieguldījumu fondu un to pārvaldnieku likuma 8. pantā noteiktajā kārtībā veiktu alternatīvo ieguldījumu fonda pārvaldnieka reģistrāciju. Attīstības finanšu institūcija Altum (turpmāk – Altum) veido alternatīvo ieguldījumu fondu (turpmāk – AIF), kurā tiktu ieguldīti ne tikai publiskie līdzekļi, bet kurš varētu piesaistīt arī privātos līdzekļus, sniedzot atbalstu uzņēmējiem, piemēram, ar ieguldījumu uzņēmuma kapitālā. Lai piesaistītu privātos līdzekļus, ir svarīgi radīt tādas iespējas institucionālajiem investoriem, kuru vidū ir arī valsts fondēto pensiju plānu pārvaldnieki. Šiem investoriem ir svarīgi, ka fonds darbojas pēc AIF principiem un piedāvā caurskatāmu un profesionālu pieeju. Pensiju fondiem ir būtiski, ka ar savu ieguldījumu tie arī varētu nopelnīt naudu Latvijas nodokļu maksātājiem – potenciālajiem pensionāriem. Likumprojekts paredz, ka Altum kā AIF pārvaldnieks tiek reģistrēts saskaņā ar likumu. Tas nepieciešams, lai šo risinājumu ieviestu nekavējoties. Pēc tam Altum iesniedz papildu dokumentus FKTK vispārīgā kārtībā, kā arī pilda citus pienākumus, ko likums paredz AIF. AIF tiktu likvidēts vispārīgā kārtībā. Lai valsts fondēto pensiju plānu pārvaldnieki varētu veikt ieguldījumus Altum AIF fondā, ir jāparedz atsevišķi samērīgi izņēmumi no Valsts fondēto pensiju likumā noteiktā pa ieguldījumiem alternatīvajos ieguldījumu fondos. Vienlaikus šie limiti netiek atcelti, bet pielāgoti, lai samērotu abas intereses – ieguldījumu iespējas un ieguldītāju aizsardzību. Tā kā tādēļ ir grozāmi arī prospekti, kas paredz ieguldījumu izmaiņas, tad ir jāparedz grozījumu veikšanas paātrinātā kārtībā. Papildus likumprojekts paredz, ka valsts fondēto pensiju plānu pārvaldnieki var iegādāties uzņēmumu obligāciju emisiju pa tiešo, bet ne tikai 10%, bet līdz 100%, ja vien tā nepārsniedz 3 miljonus euro un 1% no plāna aktīviem.*Par speciālo regulējumu publiskas personas mantas nodošanai bezatlīdzības lietošanā un īpašumā epidemioloģiskās drošības pasākumos iesaistītās institūcijām.*1. Saskaņā ar Publiskas personas finanšu līdzekļu un mantas izšķērdēšanas novēršanas likuma 5.panta pirmo un otro daļu publiskas personas mantu aizliegts nodot privātpersonai bezatlīdzības lietošanā, izņemot noteiktus izņēmuma gadījumus, t.sk., ja mantu nodod privātpersonai vai kapitālsabiedrībai tai deleģēto valsts pārvaldes uzdevumu pildīšanai, arī publiskas personas pakalpojumu sniegšanai. Vienlaikus saskaņā ar minētā panta otrās daļas 6.punktu, to var darīt, ja citos likumos vai Ministru kabineta noteikumos ir atļauts publiskas personas mantu nodot bezatlīdzības lietošanā.Piemēram, Iekšlietu ministrijas institūcijām savas kompetences ietvaros ir pienākums palīdzēt veselības aizsardzības iestādēm karantīnas pasākumu veikšanā epidēmiju gadījumos. Tāpat, ja objekts, kurā tiek noteikts karantīnas režīms ar Veselības ministra rīkojumu, atrodas konkrētas pašvaldības administratīvajā teritorijā, atbilstoši likuma Par pašvaldībām 15.pantā noteiktajam pašvaldību autonomajām funkcijām, karantīnas pasākumu nodrošināšanā ir jāiesaistās arī pašvaldību institūcijām. Ņemot vērā minēto, lai nodrošinātu nepieciešamos risinājumus Covid-19 uzliesmojuma izplatības ierobežošanai, ārstniecībai un attiecīgo pasākumu organizēšanai, likumprojektā paredzēts, ka publiskas personas mantu (nekustamo īpašumu un kustamo mantu) var nodot epidemioloģiskās drošības pasākumos iesaistītajai institūcijai bezatlīdzības lietošanā uz Latvijas Republikā noteiktās ārkārtējās situācijas laiku Covid-19 izplatības ierobežošanai un seku likvidēšanai.2. Saskaņā ar Publiskas personas mantas atsavināšanas likuma 42.panta trešā daļu publiskas personas kustamo mantu var nodot bez atlīdzības tikai valsts, atvasinātu publisku personu, kā arī citu publisko tiesību subjektu, sabiedriskā labuma organizāciju vai sociālo uzņēmumu īpašumā. Papildus minētā panta ceturtā daļa nosaka, ka publiskas personas kustamo mantu var dāvināt un ziedot citos likumos un Ministru kabineta noteikumos paredzētajā kārtībā un gadījumos. Atbilstoši Slimību profilakses un kontroles centra (SPKC) sniegtajai informācijai, 10% visu Latvijā reģistrēto Covid-19 saslimšanas gadījumu ir saistīti ar veselības aprūpes pakalpojumu sniegšanu. Veicot savus darba pienākumus, ārstniecības personām ir ļoti augsts risks saskarties ar personām, kas ir inficētas ar Covid-19 ierosinātāju, kā arī ir ļoti augsts risks Covid-19 saslimšanas riskam pakļaut savus pacientus, ja netiek izmantoti individuālie aizsardzības līdzekļi. Ņemot vērā to, ka Covid-19 izplatības riski nav atkarīgi sniegto pakalpojumu apmaksas veida – no valsts budžeta, no pašvaldību budžeta vai privātajiem fondiem, ir jābūt vienlīdzīgām iespējām visiem valstī esošajām epidemioloģiskās drošības pasākumos iesaistītās institūcijām ieviest Covid-19 piesardzības pasākumus. Ņemot vērā minēto, lai nodrošinātu nepieciešamos risinājumus Covid-19 uzliesmojuma izplatības ierobežošanai, ārstniecībai un attiecīgo pasākumu organizēšanai, tāpat likumprojektā paredzēts, ka noteiktu publiskas personas kustamo mantu, proti, individuālās aizsardzības līdzekļus un dezinfekcijas līdzekļus) var nodot bez atlīdzības epidemioloģiskās drošības pasākumos iesaistītās institūcijas īpašumā. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Labklājības ministrija, Satiksmes ministrija un Valsts ieņēmumu dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Uzņēmumu ienākuma nodokļa maksātāji.
2. Sociālās grupas, kuras skārusi ārkārtējā situācija – dāvinājuma saņēmēji.
3. Uzņēmumi, biedrības un nodibinājumi, kuru pamatdarbība ir medicīnas pakalpojumu sniegšana, izglītības nodrošināšana, labdarība, palīdzība sociāli maznodrošinātajiem, personām ar invaliditāti vai bērniem.
4. Sabiedriskā labuma organizācijas.
5. Sociālie uzņēmumi.
6. Institūcijas, kas ir iesiatītas epidemioloģiskās drošības pasākumos;
7. transportlīdzekļa īpašnieki vai transportlīdzekļa reģistrācijas apliecībā norādītie transportlīdzekļa turētāji, kas uz laiku aptur civiltiesiskās atbildības apdrošināšanu;
8. valsts fondēto pesniju pārvaldītāji
9. Mazs vai vidējs izņēmums, kas plāno emitēt parāda vērtspapīrus sasitībā ar krīzi.
 |
| 2. | Tiesiskā regulējuma ietekme uz tautsaimniecību un administratīvo slogu | Likumprojektā ietvertajam tiesiskajam regulējumam, nosakot papildu nodokļu pasākumu ārkārtējās situācijas radīto seku mazināšanai, uzņēmumu ienākuma nodokļa maksātājiem būs pozitīva ietekme un tas neradīs papildus administratīvo slogu. Likumprojektam būs labvēlīga ietekme uz administratīvo slogu sociālajiem uzņēmumiem, jo tie varēs sagatavot komercsabiedrību gada pārskatus un sociālo uzņēmumu darbības pārskatus vienlaicīgi, tādējādi ietaupot laiku un resursus šī darba veikšanai. Līdzīgi būs labvēlīga ietekme uz administratīvo slogu sabiedriskā labuma organizācijām, jo to gada pārskata par 2019.gadu un iepriekšējā gada darbības pārskata par 2019.gadu sagatavošana notiks vienlaicīgi. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020 | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | x | 0 | x | 0 | x | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | x | 0 | x | 0 | x | 0 | 0 |
| 1.2. valsts speciālais budžets | x | 0 | x | 0 | x | 0 | 0 |
| 1.3. pašvaldību budžets | x | 0 | x | 0 | x | 0 | 0 |
| 2. Budžeta izdevumi | x | 0 | x | 0 | x | 0 | 0 |
| 2.1. valsts pamatbudžets | x | 0 | x | 0 | x | 0 | 0 |
| 2.2. valsts speciālais budžets | x | 0 | x | 0 | x | 0 | 0 |
| 2.3. pašvaldību budžets | x | 0 | x | 0 | x | 0 | 0 |
| 3. Finansiālā ietekme | x | 0 | x | 0 | x | 0 | 0 |
| 3.1. valsts pamatbudžets | x | 0 | x | 0 | x | 0 | 0 |
| 3.2. speciālais budžets | x | 0 | x | 0 | x | 0 | 0 |
| 3.3. pašvaldību budžets | x | 0 | x | 0 | x | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | x | 0 | x | 0 | x | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Attiecībā uz šādām izmaiņām UIN regulējumā fiskālā ietekme nav nosakāma, jo nav prognozējams labdarības darbību apmērs. Tāpat minētā norma nesamazinās UIN ieņēmumus, jo minētās pozīcijas paredzēts neiekļaut ar UIN apliekamajā ienākumā.Latvijas Stabilitātes programmas 2020.-2023. gadam iesniegšanas termiņa pagarināšana nerada fiskālo ietekmi. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav attiecināms. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā visā valsts teritorijā izsludināto ārkārtējo situāciju un tās prognozējamo ietekmi uz valsts ekonomiku, minētā jautājuma risinājums nav atliekams.Sabiedrība pēc normatīvā akta pieņemšanas tiks informēta ar publikāciju oficiālajā izdevumā „Latvijas Vēstnesis”, kā arī ievietojot to bezmaksas normatīvo aktu datu bāzē [www.likumi.lv](http://www.likumi.lv). |
| 2. | Sabiedrības līdzdalība projekta izstrādē | Likumprojekts izstrādāts, izvērtējot nodokļu maksātāju un to organizāciju iesniegumus. |
| 3. | Sabiedrības līdzdalības rezultāti | Likumprojekts izstrādāts, izvērtējot nodokļu maksātāju un to organizāciju iesniegumus.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, Labklājības ministrija un Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pārvaldes funkcijas un institucionālā struktūra netiek grozīta.Jaunas institūcijas nav nepieciešams izveidot, kā arī nav paredzēta esošo institūciju likvidācija vai reorganizācija.Projekta izpilde tiks nodrošināta esošo cilvēkresursu ietvaros. |
| 3. | Cita informācija | Nav. |

Finanšu ministrs J. Reirs

Mačivka 67095630

Sandra.Macivka@fm.gov.lv

Lukšo 67095522

Irita.Lukšo@fm.gov.lv

Trupovnieks 67083809

Gints.Trupovnieks@fm.gov.lv

Bērziņa, 67095947

Inga.Berzina@fm.gov.lv

Šķibele, 67083886

Egita.Skibele@fm.gov.lv

v\_sk. = 4340